Vitolis Laumakys

Vitolis Laumakys (1929 m. spalio 22 d. Kaune – 2024 m. sausio 15 d.)Mirė rašytojas, kino entuziastas Vitolis Laumakys. Delfi. 2024-01-15. Nuoroda tikrinta 2024-01-16. – Lietuvos rašytojas, poetas, visuomenininkas.

 Biografija 
1948 m. baigė gimnaziją sidabro medaliu. Mokėsi Kauno politechnikos institute. 1948 m. spalio 15 d. buvo suimtas ir ištremtas į Vorkutą. Iš jos grįžo 1955 m. 1956–1961 m. mokėsi Kauno medicinos institute, kur įgijo gydytojo stomatologo specialybę. Atvyko dirbti į Kėdainių ligoninę, kurioje išdirbo iki 1996 m. 

V. Laumakys buvo 1990–1995 m. 1-ojo šaukimo Kėdainių rajono tarybos narys.

1962 m. Kėdainiuose su bendraminčiais įkūrė mėgėjišką liaudies kino studiją „Mėgėjas“, kur buvo sukurti turintys išliekamosios vertės 35 filmai: vaidybiniai – „Te visad šviečia saulė“, „Bičiulis, brolis“, dokumentiniai - „Gervės skrenda šiaurėn“, „Berlincheno trikampis“, „10 mėnesių ir 10 dienų“, „Pro memoria“, „Aristavos raguotis“, „Kėdainių kronikos“ ir kiti. Dalyvavo daugybėje mėgėjiško kino festivalių. Laisvai bendraujantis keturiomis kalbomis, dirbo tarptautinėse vertinimo komisijose Austrijoje, Vokietijoje, Čekijoje, Latvijoje, Kroatijoje. Nuo 1964 m. buvo Lietuvos kino mėgėjų sąjungos narys.

V. Laumakys taip pat užsiėmė rašymu. Jo straipsnius ir eilėraščius spausdino laikraščiai „Mugė“, „Kėdainių garsas“, „Rinkos aikštė“, „Kauno žinios“, „Lietuvos aidas“.

Nuo 1998 m. buvo Lietuvos kaimo rašytojų sąjungos narys, 1998 m. Kėdainių literatų klubo „Varsna" vienas iš įkūrėjų, iki 2000 m. buvo jo pirmininkas, nuo 1999 m. buvo Kėdainių Rotary klubo sekretorius.In memoriam Vitolis Laumakys. kedainiai.lt. 2024-01-15. Nuoroda tikrinta 2024-01-16.

 Bibliografija 
 Apie gyvenimą ir save, monografija, 1987 m.
 Dalgis sėjantis rugius, eilėraščiai, 1996 m.
 Trys knygos, trijų eilėraščių knygų rinktinė, 1999 m.
 Tokioms čia vietos nėra (mamos dramatiškų atsiminimų  motyvais), 2003 m.
 Kėdainių motyvas, eilėraščiai, 2004 m.
 Toptelėjimai, parapublicistika, 2005 m.
 Pusnies degimas, eilėraščiai, 2009 m.
 Kėdainių kino studija „MĖGĖJAS“, albumas, 2012 m.
 Smėlio laikas, eilėraščiai, 2013 m.
 Beveik viskas, 2021 m.
 Toptelėjimai, įžvalgos, 2022 m.Mirė Kėdainių krašto garbės pilietis Vitolis Laumakys. etaplius. 2024-01-15. Nuoroda tikrinta 2024-01-16.

 Apdovanojimai 
 1996 m. Kėdainių krašto kultūros premija
 2010 m. Kėdainių krašto garbės pilietisKėdainių krašto garbės piliečiai. kedainiai.rvb.lt. Nuoroda tikrinta 2024-01-16.

 Šaltiniai 

Kategorija:Lietuvos rašytojai
Kategorija:Lietuvos poetai
Kategorija:Lietuvos visuomenės veikėjai
Kategorija:Lietuvos kaimo rašytojų sąjungos nariai
Kategorija:Lietuvos miestų ir rajonų garbės piliečiai